Take Me to Church

Το "Take Me to Church" είναι τραγούδι του Ιρλανδού μουσικού Hozier από το πρώτο του EP με τον ομώνυμο τίτλο, Take Me to Church (2013), καθώς και από το πρώτο του ομώνυμο άλμπουμ που κυκλοφόρησε το 2014. Το τραγούδι κυκλοφόρησε ως το πρώτο του single στις 13 Σεπτεμβρίου 2013. Ο Hozier, ένας επίδοξος μουσικός όταν έγραφε το τραγούδι, έγραψε και ηχογράφησε το τραγούδι στη σοφίτα του σπιτιού των γονιών του στο Μπρέι, Κάντρι Γουίκλοου της Ιρλανδίας. Ένα σόουλ τραγούδι μεσαίας ταχύτητας, του οποίου οι στίχοι αποτυπώνουν την αγανάκτηση του Hozier για την Καθολική Εκκλησία και τη στάση της απέναντι στην ομοφυλοφιλία. Το τραγούδι τράβηξε πρώτα την προσοχή της ανεξάρτητης δισκογραφικής εταιρείας Rubyworks, όπου ο παραγωγός Ρομπ Κίργουαν πρόσθεσε στην αυθεντική ντέμο ηχογράφηση ήχους από άλλα όργανα. Μόνο δύο μουσικοί συμπεριλαμβάνονται στους τίτλους του τραγουδιού, ο Άντριου Χόζιερ-Μπάιρν (Hozier) και ο ντράμερ Φιάχρα Κίντερ.

Το μουσικό βίντεο του τραγουδιού συνέβαλε στην ευρεία δημοτικότητά του. Το βίντεο, σκηνοθετημένο από τον Μπρένταν Κάντι και τον Κόναλ Τόμσον της μικρής εταιρείας παραγωγής Feel Good Lost, ακολουθεί τη σχέση μεταξύ δύο αντρών και τη βία με την οποία έρχονται αντιμέτωποι, εξαιτίας ομοφοβικών αντιδράσεων. Μετά την κυκλοφορία του στο YouTube τον Σεπτέμβριο του 2013, έγινε πολύ γρήγορα viral οδηγώντας στη συνεργασία του Hozier με τη δισκογραφική εταιρεία Columbia Records.

Το 2014, το τραγούδι έγινε παγκοσμίως γνωστό, φτάνοντας στην κορυφή των charts σε 12 χώρες και το top 10 σε άλλες 21 χώρες. Στις Ηνωμένες Πολιτείες, βοηθήθηκε από τις μουσικές πλατφόρμες Shazam και Spotify ώστε να γίνει ροκ ραδιοφωνική επιτυχία (όπου πέρασε 23 συνεχόμενες εβδομάδες στην κορυφή του Hot Rock Songs chart ισοβαθμώντας το "Radioactive" των Imagine Dragons, ως το τραγούδι με τη μεγαλύτερη παραμονή στο νούμερο ένα στην ιστορία του), και περνώντας αργότερα στη λίστα του Billboard Hot 100, όπου τον Δεκέμβριο του 2014 έφτασε στο νούμερο δύο. Το τραγούδι ήταν υποψήφιο για Γκράμι στην κατηγορία του Τραγουδιού της Χρονιάς, ενώ έχει πιστοποιηθεί ως πέντε φορές πλατινένιο στις Ηνωμένες Πολιτείες.

Στις 16 Απριλίου 2016, ο Hozier κυκλοφόρησε την αυθεντική εκτέλεση του Take Me To Church EP σε μία ειδική έκδοση βινυλίου 12 ιντσών για την ημέρα Record Store. Αυτή ήταν η πρώτη φορά που το EP κυκλοφόρησε και ήταν διαθέσιμο σε φυσική μορφή.

 Υπόβαθρο 
Το 2013, ο Hozier ήταν ένας επίδοξος μουσικός τον οποίο έβλεπες συχνά στην περιοχή του Δουβλίνου να λαμβάνει μέρος στις ανοικτές μουσικές βραδιές της πόλης. Κατά τη διάρκεια εκείνης της περιόδου, έγραψε το «Take Me to Church» στη σοφίτα του σπιτιού των γονιών του στο Μπρέι, Κάντρι Γουίκλοου της Ιρλανδίας και ηχογράφησε ένα πρόχειρο ντέμο, χρησιμοποιώντας ως υποστήριξη ένα προγραμματισμένο κομμάτι. Το τραγούδι γράφτηκε έπειτα από έναν άσχημο χωρισμό που είχε και, όπως ο ίδιος σημείωσε αργότερα: «Το φωνητικό κομμάτι του τραγουδιού ηχογραφήθηκε στη σοφίτα μου στις 2 η ώρα το πρωί. Είναι πραγματικά μια σπιτική δουλειά».

Το τραγούδι τράβηξε την προσοχή της ανεξάρτητης δισκογραφικής εταιρείας Rubyworks, η οποία σύστησε τον Hozier στον παραγωγό Ρομπ Κίργουαν. Το τραγούδι ηχογραφήθηκε εκ νέου πάνω στην αυθεντική ηχογράφηση του Hozier προσθέτοντας σε αυτό περισσότερα όργανα, διατηρώντας ωστόσο την αυθεντική ηχογράφηση της φωνής καθώς ο Κίργουαν τη βρήκε αρκετά «δυνατή».

 Ερμηνεία των στίχων 
Στιχουργικά, το «Take Me to Church» (ελεύθερη απόδοση: «Πήγαινέ με στην Εκκλησία») αποτελεί μια μεταφορά, όπου ο πρωταγωνιστής παρομοιάζει τον εραστή του με τη θρησκεία. Το τραγούδι δημιουργήθηκε ως αποτέλεσμα της αγανάκτησης του Hozier απέναντι στα διδάγματα της Καθολικής Εκκλησίας τα οποία, αν και εκείνος μεγάλωσε ως Προτεστάντης, κυριαρχούσαν στην κοινωνική και πολιτική κατάσταση του Ιρλανδικού κράτους. «Μεγαλώνοντας, πάντα έβλεπα την υποκρισία της Καθολικής Εκκλησίας» είπε ο Hozier σε μια συνέντευξή του στο περιοδικό Rolling Stone. «Η ιστορία μιλάει από μόνη της και μεγάλωσα τρομερά αγανακτισμένος και θυμωμένος. Ουσιαστικά, απλά έβαλα αυτά τα συναισθήματα στους στίχους μου».

Σε μια συνέντευξη στην εφημερίδα The Irish Times, δήλωσε: «Βρήκα την εμπειρία του να ερωτεύεσαι ή να νιώθεις ερωτευμένος ότι ήταν ένας θάνατος, ένας θάνατος των πάντων. Κατά κάποιο τρόπο βλέπεις τον εαυτό σου να πεθαίνει με έναν υπέροχο τρόπο και βιώνεις για πολύ λίγο–αν για μια στιγμή δεις τον εαυτό σου μέσα από τα μάτια των άλλων–ότι όλα όσα πίστευες για τον εαυτό σου έχουν χαθεί. Σε μία αίσθηση θανάτου-αναγέννησης».

Σε μια άλλη συνέντευξή του με το περιοδικό New York, ανέφερε: «Η σεξουαλικότητα και ο σεξουαλικός προσανατολισμός–ανεξαρτήτως του προσανατολισμού–είναι απλά έμφυτα. Η πράξη του σεξ είναι μία από τις πολλές πράξεις στη ζωή του ανθρώπου. Αλλά ένας οργανισμός όπως η Εκκλησία, μέσω των δογμάτων της, θα μπορούσε να υπονομεύσει την ανθρωπότητα διδάσκοντας με επιτυχία πως ο σεξουαλικός προσανατολισμός είναι ντροπή–ότι είναι αμαρτία ή ότι προσβάλλει τον Θεό. Το τραγούδι έχει να κάνει με τη διεκδίκηση του εαυτού σου και την ανάκτηση της ανθρωπότητας μέσω της αγάπης».

Το τραγούδι αντλεί έμπνευση από τον αθεϊστή συγγραφέα Κρίστοφερ Χίτσενς και παραφράζει τη στροφή του ποιήματος του Φούλκε Γκρέβιλ "Created sick, commanded to be sound" (ελεύθερη απόδοση: Δημιουργήθηκε άρρωστος, διατάχθηκε να είναι υγιής).

 Εμπορικότητα 

Το τραγούδι ανήλθε στο προσκήνιο μαζί με το viral μουσικό βίντεό του, προσελκύοντας το ενδιαφέρον αντιπροσώπων μεγάλων δισκογραφικών εταιρειών, οδηγώντας σε έναν πόλεμο προσφορών για το ποια εταιρεία θα υπέγραφε συμβόλαιο με τον Hozier. Τελικά, ο Hozier υπέγραψε με τον Τζάστιν Έσακ της Columbia Records, ο οποίος αργότερα παρατήρησε πως το τραγούδι έγινε επιτυχία λόγω της στροφής προς τη ραδιοφωνική ποπ, κατευθυνόμενη από τον Σαμ Σμιθ: «Η μουσική συνδέεται μεταξύ της επειδή όταν το τραγούδι βρίσκεται στον αέρα, η αντιπαράθεση με το υπάρχον υλικό του Top 40 του ραδιοφώνου είναι τόσο αιχμηρή». Το τραγούδι είχε την πρώτη του επιτυχία στην Ιρλανδία, σκαρφαλώνοντας τον Οκτώβριο του 2013 στα charts και φτάνοντας τελικώς στο νούμερο 2 των Irish Singles Chart.

Τον Μάιο του 2014, ο Hozier ερμήνευσε το τραγούδι στο Late Show with David Letterman. Στις 24 Ιουνίου 2014, η Columbia Records έστειλε το τραγούδι στα Αμερικανικά ραδιόφωνα σύγχρονου ροκ. Έφτασε στο νούμερο 2 του Billboard Hot 100, όπου παρέμεινε για τρεις συνεχόμενες εβδομάδες από τον Δεκέμβριο του 2014 μέχρι τον Ιανουάριο του 2015, πίσω από το τραγούδι «Blank Space» της Τέιλορ Σουίφτ. Μέχρι τον Ιούλιο του 2015, το τραγούδι είχε πωλήσει 4.270.000 αντίτυπα στις Ηνωμένες Πολιτείες. Από τότε, το κομμάτι έχει φτάσει στο top 5 σε πολλές άλλες χώρες συμπεριλαμβανομένων των Αυστραλία, Καναδά, Νέα Ζηλανδία και Ηνωμένο Βασίλειο, όπου έφτασε στο νούμερο 2.

Αρχικά, στις ΗΠΑ, το τραγούδι τράβηξε την προσοχή στο Νάσβιλ μέσω ενός εναλλακτικού ραδιοφωνικού σταθμού. Από εκεί, έγινε το νούμερο ένα τραγούδι για την περιοχή στη μουσική εφαρμογή Shazam, κάτι που οδήγησε στην εμφάνισή του στο top 40 σε έναν τοπικό ραδιοφωνικό σταθμό. Το «Take Me to Church» κατάφερε να γίνει ευρέως γνωστό και δημοφιλές στις Ηνωμένες Πολιτείες μεταξύ του καλοκαιριού και του φθινοπώρου του 2014.

Παρά τη δημοτικότητα του τραγουδιού στο YouTube, το τραγούδι κατάφερε να πετύχει περισσότερες ακροάσεις στη streaming υπηρεσία μουσικής Spotify, κάτι που το κατέστησε το τραγούδι με τις περισσότερες μεταδόσεις για το 2014, φτάνοντας τα 87 εκατομμύρια ακροάσεις.

 Μουσικό βίντεο 
Η ιδέα του μουσικού βίντεο του «Take Me to Church» ήταν αποτέλεσμα συνεργασίας μεταξύ των Hozier, Μπρένταν Κάντι και του συνεργάτη του Έμμετ Ο'Μπράιεν. Σκηνοθετήθηκε από τους Κάντι και Κόναλ Τόμσον της εταιρείας παραγωγής Feel Good Lost και κυκλοφόρησε στις 25 Σεπτεμβρίου 2013. Το βίντεο είναι γυρισμένο σε γκρι απόχρωση στην τοποθεσία του φράγματος Ιννισκάρα στο Κορκ της Ιρλανδίας, και ακολουθεί τη σχέση ενός ομόφυλου ζευγαριού και τη βία με την οποία έρχονται αντιμέτωποι εξαιτίας ομοφοβικών αντιδράσεων, όταν η κοινότητα μαθαίνει για τη σεξουαλικότητα του ενός από τους δύο άντρες. Ο ίδιος ο Hozier δεν εμφανίζεται στο βίντεο. Μετά την κυκλοφορία του βίντεο, το τραγούδι έγινε viral. «Θυμάμαι κάποιον να μου στέλνει μήνυμα για να μου πει ότι το βίντεο λάμβανε 10000 θεάσεις ανά ώρα» θυμάται ο Hozier. Το τραγούδι έφτασε τις 230.000 θεάσεις στο YouTube σε λιγότερο από δύο εβδομάδες. Ο προϋπολογισμός του βίντεο ήταν 500 ευρώ.

Ο Hozier δήλωσε: «Το τραγούδι είχε να κάνει πάντα με την ανθρωπότητα στην πιο φυσική της μορφή και το πώς υπονομεύεται ασταμάτητα από θρησκευτικές οργανώσεις και από αυτούς που θα μας έκαναν να πιστέψουμε ότι ενεργούν προς όφελός της. Αυτό που καλλιεργείται στη Ρωσία είναι κάτι λιγότερο από εφιαλτικό. Πρότεινα να προσθέσουμε αυτά τα θέματα στην ιστορία του βίντεο και στον Μπρένταν άρεσε η ιδέα».

Λίστα κομματιών

Διασκευές και χρήση στα media
 Ο Ματ ΜακΆντριου ερμήνευσε το "Take Me to Church" στο Αμερικανικό τηλεοπτικό πρόγραμμα The Voice κατά τη διάρκεια του έβδομου κύκλου. Η διασκευή του έφτασε στο νούμερο 5 στα charts των iTunes και στο νούμερο 92 στο Billboard Hot 100.
 Το τραγούδι χρησιμοποιήθηκε στον 14ο κύκλο της σειράς ντοκυμαντέρ Intervention.
 Το τραγούδι χρησιμοποιήθηκε σε ένα διαφημιστικό για το Beats by Dre στο οποίο συμμετείχε ο ΛεΜπρόν Τζέιμς. Το διαφημιστικό δείχνει τον Τζέιμς να επιστρέφει στο παλιό του λύκειο στο Άκρον στο Οχάιο.
 Η Έλι Γκούλντινγκ δημοσίευσε μια διασκευή του "Take Me to Church" στο επίσημο κανάλι της στο YouTube. Η διασκευή έπαιξε στο επεισόδιο "Livewire" της τηλεοπτικής σειράς Supergirl.
 Η Σιάρον Ίρβινγκ ερμήνευσε το "Take Me To Church" στην Golden-Buzzer-winning ακρόασή της στο σόου America's Got Talent.
 Το τραγούδι χρησιμοποιήθηκε στους τίτλους τέλους του τρίτου επεισοδίου του πρώτου κύκλου της τηλεοπτικής σειράς The Leftovers.
 Το συγκρότημα Vampires Everywhere! διασκεύασε το τραγούδι μαζί με τον Άλεξ Κόχλερ για το άλμπουμ τους Ritual.
 Τον Σεπτέμβριο του 2015, η Ντέμι Λοβάτο διασκεύασε το τραγούδι για το Live Lounge του BBC Radio 1.

Charts

Weekly charts
 Chart (2013–15) Κορυφή/θέση Αυστραλία (ARIA) 2 Αυστρία (Ö3 Austria Top 40) 1 Βέλγιο (Ultratop 50 Flanders) 1 Βέλγιο (Ultratop 50 Wallonia) 2 Καναδάς (Canadian Hot 100) 2 Καναδάς AC (Billboard) 4 Καναδάς CHR/Top 40 (Billboard) 2 Καναδάς Hot AC (Billboard) 1 Καναδάς Rock (Billboard) 13 Κολομβία (National Report Top Rock)1 Κροατία (Airplay Radio Chart)4 Τσεχία (Singles Digitál Top 100)1 Τσεχία (Radio Top 100)1 Δανία (Tracklisten)4 Δομινικανή Δημοκρατία (Monitor Latino)2 Ευρώπη (Europe Digital Songs)2 Φινλανδία (Suomen virallinen lista)4 Γαλλία (SNEP)2 Γερμανία (Official German Charts)2 Ελλάδα (Billboard) 1 Ουγγαρία (Single Top 40)1 Ουγγαρία (Rádiós Top 40)37 Ισλανδία (Tonlist Lagalistinn)1 Ινδία (Angrezi Top 20)3 Ιρλανδία (IRMA)2 Ισραήλ (Media Forest)10 Ιταλία (FIMI)1 Λίβανος (The Official Lebanese Top 20) 1 Λουξεμβούργο (Billboard)1 Ολλανδία (Dutch Top 40)2 Ολλανδία (Single Top 100)2 Νέα Ζηλανδία (Recorded Music NZ)2 Νορβηγία (VG-lista)2 Πολωνία (Polish Airplay Top 100)1 Ρωσία (Russian Music Charts)6 Σκωτία (Official Charts Company)3 Σλοβακία (Rádio Top 100)5 Σλοβακία (Singles Digitál Top 100)1 Ισπανία (PROMUSICAE)6 Σουηδία (Sverigetopplistan)1 Ελβετία (Schweizer Hitparade)1 Ηνωμένο Βασίλειο (Official Charts Company)2 Ηνωμένες Πολιτείες Billboard Hot 1002 Ηνωμένες Πολιτείες Adult Contemporary (Billboard)12 Ηνωμένες Πολιτείες Adult Top 40 (Billboard)1 Ηνωμένες Πολιτείες Dance Club Songs (Billboard)32 Ηνωμένες Πολιτείες Hot Rock Songs (Billboard)1 Ηνωμένες Πολιτείες Mainstream Top 40 (Billboard)2 Ηνωμένες Πολιτείες Rock Airplay (Billboard)3

Year-end charts
 Chart (2014) Θέση Βέλγιο (Ultratop 50 Flanders)5 Καναδάς (Canadian Hot 100) 83 Γερμανία (Official German Charts) 61 Ιρλανδία (IRMA) 3 Ιταλία (FIMI) 37 Ολλανδία (Dutch Top 40) 84 Ηνωμένο Βασίλειο Singles Chart 66 Ηνωμένες Πολιτείες Hot Rock Songs (Billboard) 13 Ηνωμένες Πολιτείες Rock Airplay (Billboard) 15 Ηνωμένες Πολιτείες Adult Alternative Songs (Billboard) 3 Ηνωμένες Πολιτείες Alternative Songs (Billboard) 17 Chart (2015) Θέση Αυστραλία (ARIA) 4 Βέλγιο Singles Chart (Wallonia) 8 Καναδάς (Canadian Hot 100) 7 Γερμανία (Official German Charts)30 Ισραήλ (Media Forest) 25 Ιταλία (FIMI) 7 Νέα Ζηλανδία (Recorded Music NZ) 4 Πολωνία (ZPAV) 20 Ηωνμένο Βασίλειο Singles (Official Charts Company) 3 Ηνωμένες Πολιτείες Billboard Hot 100 14 Ηνωμένες Πολιτείες Adult Contemporary (Billboard) 26 Ηνωμένες Πολιτείες Adult Top 40 (Billboard) 13

 All-time chart 
Chart Θέση Ιταλία (FIMI)13 Νέα Ζηλανδία (RIANZ)37

Πιστοποιήσεις

 Περιοχή  Πιστοποίηση  Πωλήσεις Αυστραλία (ARIA) 6x πλατινένιο 420,000 Αυστρία (IFPI Austria)Enter Hozier in the field Interpret. Enter Take Me To Church in the field Titel. Select single in the field Format. Click Suchen Χρυσό 15,000 Βέλγιο (ΒΕΑ) 3x πλατινένιο 90,000 Καναδάς (Music Canada) 6x πλατινένιο 480,000 Δανία (IFPI Denmark) 2x πλατινένιο 120,000 Γαλλία (SNEP) Πλατινένιο 100,000 Γερμανία (BVMI) 3x χρυσό 450,000 Ιταλία (FIMI) 6x πλατινένιο 300,000 Νέα Ζηλανδία (RMNZ) 3x πλατινένιο 45,000 Νότια Κορέα (Gaon Chart)  269,845 Ισπανία (PROMUSICAE) Πλατινένιο 40,000 Σουηδία (GLF) 3x πλατινένιο 120,000 Ελβετία (IFPI) Πλατινένιο 30,000 Ηνωμένο Βασίλειο (BPI)Enter Take Me to Church in the field Keywords. Select Title in the field Search by. Select single in the field By Format. Select Platinum in the field By Award. Click Search 2x πλατινένιο 1,200,000 Ηνωμένες Πολιτείες (RIAA) If necessary, click Advanced, then click Format, then select Single, then click SEARCH 5x πλατινένιο† 5,000,000 Streaming Δανία (IFPI) Πλατινένιο 2,600,000

†Από τον Μάιο του 2013, οι πιστοποιήσεις της RIAA για τα ψηφιακά singles περιλαμβάνουν εκτός από το κατέβασμα του τραγουδιού και τα on-demand audio και/ή τα streams του βίντεο του τραγουδιού.

Ιστορικό κυκλοφορίας

 Περιοχή Ημερομηνία Είδος Εταιρεία Ιρλανδία  13 Σεπτεμβρίου 2013 Ψηφιακό κατέβασμα (EP) Rubyworks Ηνωμένες Πολιτείες 16 Σεπτεμβρίου 2013 24 Σεπτεμβρίου 2014 Adult album alternative radio Columbia Ιρλανδία 20 Μαρίου 2014 Digital download Rubyworks Ηνωμένες Πολιτείες 24 Ιουνίου 2014 Modern rock radio Columbia 8 Σεπτεμβρίου 2014 Hot adult contemporary radio 16 Σεπτεμβρίου 2014 Contemporary hit radio Ιταλία 14 Νοεμβρίου 2014 Island

 Παραπομπές 

 Εξωτερικοί σύνδεσμοι 
 Μουσικό βίντεο στο YouTube

Κατηγορία:Τραγούδια του 2013
Κατηγορία:Singles του 2013
Κατηγορία:Singles (ντεμπούτο)
Κατηγορία:Νούμερο 1 singles στην Αυστρία